7A Clifton Steps | LekkeSlaap
7A Clifton Steps: Hooffoto's
Adres: Clifton Steps-straat 7A, Kaapstad, 8005, Wes-Kaap
7A Clifton Steps is 'n pragtige selfsorgwoonstel met twee slaapkamers op Clifton Steps. Hierdie juweel van 'n plekkie bied ruim akkommodasie in 2 slaapkamers, en beskik oor 2 badkamers en 'n oopplan-leefarea wat oopmaak op 'n privaat binnehof.
Die hoofslaapkamer is ingerig met 'n koningingrootte-bed en 'n en suite-badkamer met 'n stort en 'n bad. Die tweede kamer het 2 enkelbeddens en 'n aparte stort en toilet. Die woonstel is smaakvol gemeubileer en het perkallinne in die slaapkamers. Strand- en badhanddoeke word ook voorsien.
Daar is 'n groot oopplan-kombuis, asook 'n sit- en eetkamer wat gedeeltelike see-uitsigte bied. Die kombuis is toegerus met moderne toebehore soos 'n skottelgoedwasser, mikrogolfoond, konveksie-oond, ingeboude stoof en 'n groot yskas-vrieskas.
Die platskerm-LCD-TV het DStv en Netflix. Die HiFi kan met 'n iPod gekoppel word en daar is gratis WiFi.
Die buite-areas bestaan uit 'n privaat binnehofdek met buitemeubels en 'n Weberbraai. Daar is 'n uitkykdek met 'n gedeeltelike see-uitsig en uitsigte oor Leeukop. Daar is geen wasmasjien of tuimeldroër nie. Die woonstel kan op versoek skoongemaak word, maar dit is nie by huurtariewe ingesluit nie. Rook word nie in die woonstel toegelaat nie.
Die akkommodasie bied jou 'n lieflike leefstyl in 'n rustige omgewing en is 50 trappe van Kloofstraat af waar daar oorgenoeg parkeerplek op die straat is, selfs tydens spitsseisoen. Dié trappe is saans goed belig. 100 trappe verder bereik jy die pragtige eerste en tweede strande van Clifton. Dit is 15 - 20 minute se stap na Kampsbaai wat spog met verskeie restaurante en winkels, of jy kan 10 minute met die taxi ry Kampsbaai toe of na die Waterfront en die middestad. 'n Entjie van Kloofstraat af is daar direkte toegang tot Leeukop met wonderlike bergroetes vir hardloop of stap.
Weens sy ligging op Clifton Steps is die omgewing baie stil en is daar geen vervoer en net 'n paar voetgangers. Alhoewel daar min misdaad in dié omgewing plaasvind, is die woonstel beveilig met topgehalte-Trellidoors oor al die deure en vensters.
Clifton Steps-straat 7A, Kaapstad, 8005, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAJGQ5Yjg1MGQxLWJhMDUtNDE3My05ZDE4LWE3MmNlNDBiNGZjNA?w=1440&h=960&fit=crop&auto=format Vanaf R2 000 per nag (plek vir 4) 7A Clifton Steps Street Cape Town 8005 Wes-Kaap 086 999 0018 14:00-18:00 10:00 -33.936552 18.379155